SUR L'HISTOIRE DU XII SIÈCLE. 69 
faire batre monnoie en vostre terre, lequel il disent K'il est del roiaulme de France, en 
tans de guerre et en tans de truwe, et pour ce disoient-il ke vostre monnoie en aucune 
manière ne doivent courre en le roiaulme de France, ne en la terre ke tient le roi de 
France en Flandre, et espécialment pour ce K'il dient ke vostre monnoie est fause. Et jou 
leur dis kil ne fesissent mie grant honour au roi de France, ke par leur paroles il recon- 
pussent ke le monoie le roi n’estoit mie boine, come ce fu cose ke vostre monnoie fu faite 
sour le piet leditte roi de France, et ke jou et nostre gent estièmes apparellié de faire 
assai au fu ! d'une monoie et d'autre, et autrefois avons esté aveuc vostre monnoiers et 
avoec vostre monoie à certaines journées, ne onkes ne porrièmes aconvenir à faire assai, 
por coi, puis ke vous refusastes çou, il est bien samblant ke nostre monoie est si boine 
ou miudres ke le monoie dudit roi. Et de teile offerte et response sambla bien ke ledit 
veske se tient bien apaié. Et mout autres débas furent entre vostre gent et le roi, lequel jou 
ne porroie mie si bien escrire comme dire de paroles, mais toutesvois la fin fu tel kil 
doivent rechevoir vostre monoie pour sisain denier parisis en paiement de çou kon leur 
doit, et ke vostre monoie peut courre par toute le roiaulme de France sans arres faire, 
mais ke ele soit saelé d'autrui sael, fors de celui ki le porte, et ke il ne seroit overte le 
mail en lequel seroit laditte monoie, puis ke ele seroit trovée saelée. Et bien sachiés 
ke li bailliu du Dam a dit à moi ke cest seul point vous vexe en cest an à dis mil livres. 
Et sachiés ke argent en plait pooit-on porter à sa volenté, et celi ki vous a esté pris 
vous sera rendus, par l’estimation de Lxv sols le marc; et vous devés rendre le monoie 
le roi ke vostre gent ont aresté et pris en vostre terre. Et pluseur autres coses sont 
acordé par ledit veske, lequel jou vous envoie le transcrit en ceste lettre enclos. Et 
encore sachiés, sire, ke li rechevères et jou avons ordené ke mesire Bauduin de Quad- 
ypre * doit aler au roi d'Engleterre, pour parler à li et aus gens le roi d’Almaigne de 
çou ke vous savés kil a esté ordené, et l’enformation K'il doit dire a-il enporté en 
escrit, et doit movoir pour aler en Engleterre cest prochain deluns 5 à venir, et autel 
l'avons nous en forme de çou K'il doit dire as le roi d’Almaigne et au conte de Savoie. 
A Diex ki vous wart. Mandés moi votre volenté : jou sui pareillié de faire. 
Donnéi à Gant, le diemence apriès le jour Saint-Thumas. Encore sachiés Lil est ordené 
ke le commissions ki ont esté faites doivent déliverer entre chi et le Masdalaine: pour coi 
nous vous consaillons ke vous déliverés l’escolastre, par coi il peut déliverer les com- 
missions des enquestes ke vous avés entre les mains, et autrement sachiés kil vous porra 
porter grant péril “. 
Gui de Dampierre s’était retiré au château de Rupelmonde 5. Trahi 
‘ Au feu. 
? Baudouin de Quaetypre, dit le Jeune. C'est lui probablement que la lettre d'Édouard I‘ du 47 
mars 1299 (v. st.) nomme: Bauduin de Channe. 
3 Deluns, lundi. 
# Archives de Rupelmonde, n° 1024 (27 décembre 1299). 
5 Dans une assemblée des députés du pays, tenue le 3 novembre 1299 à Audenarde, Gui de 
